section_heading: Osobine i svojstva
paragraph_text: Hidroksidi ostalih kovina manje su ionskoga karaktera, uglavnom su male specifične težine, blagi, nestabilniji, netopljivi u vodi, pojavljuju se kao sekundarni produkti trošenja ili alteracije, slabije su kristalizirani i teže ih je identificirati od oksida. Nestabilni su i manje bazični (npr. niklov hidroksid, Ni(OH)<sub>2</sub>) ili amfoterni spojevi (reagiraju s kiselinama i s bazama /lužinama/), npr. aluminijev hidroksid (Al(OH)<sub>3</sub>), cinkov hidroksid (Zn(OH)<sub>2</sub>).